title: Natalia Ginzburg
text: Natalia Levi u Natalia Ginzburg (por l'apellito d'o suyo primer marido), naxita de Palermo (Sicilia) o 14 de chulio de 1916 y muerta en Roma o 7 d'octubre de 1991, estió una escritora italiana.
  
  Orichens familiars 
  Natalia Levi yera naxita de Sicilia, encara que a suya familia yera orichinaria de Trieste, en o norte d'Italia. Su pai,Giuseppe Levi, yera un conoixito profesor unibersitario de Medicina, con ideyas politicas librepensadoras (estió engarcholato, con os suyos tres chirmans, por o faxismo de Mussolini), encara que a suya mai yera d'ideyas cristianas. Natalia s'educó en Torino, con una formación similar a las ideyas d'o suyo pai.
  
  Faxismo y guerra 
  En 1933 Natalia publicó o suyo primer cuento, I bambini.
  
  En 1938 casó con Leone Ginzburg, intelectual italiano d'ideyas comunistas naixito en a Unión Sovietica, y o matrimonio se relaciona con os grupos antifaixistas que bi ha arredol d'a Editorial Einaudi en Torino (a on treballa Leone), encluyendo a Cesare Pavese.
  
  En 1940, mientres a Segunda Guerra Mundial (y dica 1943) o Gubierno faixista desterró a Leone Ginzburg a un chicot lugar en os Abruzos, y Natalia i estió con o suyo marido. En 1942 publicó con pseudonimo a suya primera novela, La strada che va in città.
  
  Leone Ginzburg morió torturato por a Gestapo en a garchola de Regina Coeli de Roma o 5 de febrero de 1944, y Natalia tornó ta Torino, encara ocupato por os alemans.
  
  Posguerra 
  Dimpués d'a guerra, Natalia treballa en a editorial Einaudi. Asinas, en 1947 publicó a suya segunda novela, È stato così, con a quala recibió un premio literario.
  
  En 1950, Natalia casó con o profesor universitario Gabriele Baldini, que fue nombrato director d'a delegación de l'Istituto Italiano di Cultura en Londres (Reino Uniu).
  
  Dimpués de cuantas obras literarias, en 1963 recibió o Premio Strega por a suya obra Lessico familiare, y continó con una esitosa carrera literaria. Fació un chicot papel en una pelicula de Pier Paolo Pasolini.
  
  En 1969 morió o suyo esposo Gabriele.
  
  En 1984 recibió o Premio Bagutta
  
  Natalia Ginzburg morió en Roma o 7 d'octubre de 1991.
  
  Obra 
   1942: La strada che va in città.
   1947: È stato così.
   1952: Tutti i nostri ieri.
   1957: Valentino.
   1957: Sagittario.
   1961: Le voci della sera.
   1962: Le piccole virtù.
   1963: Lessico famigliare.
   1970: Mai devi domandarmi.
   1973: Caro Michele.
   1974: Vita immaginaria.
   1983: La famiglia Manzoni.
   1984: La città e la casa.
   1990: Serena Cruz o la vera giustizia.
  
  Vinclos externos 
   Biografía.
   Lessico famigliare, versión radiofonica de Radio 3-RAI.
  
  Escritors d'Italia
  Escritors en italiano
  Premio Strega
  Premio Bagutta
  1916 (naixencias)
  1991 (muertes)